open-index/open-wikipedia-markdown huggingface dataset:
SF-Blues

**SF Blues** on suomalainen blues-yhtye. Sen rungon muodostivat suomalaiset pitkän linjan blues-, gospel- ja rock-muusikot Pepe Ahlqvist ja Heikki Silvennoinen. Vuonna 2012 SF Blues konsertoi alkuperäiskokoonpanossaan, johon kuuluu Ahlqvistin ja Silvennoisen lisäksi Dave Lindholm.

Vuosien 2007–2009 kokoonpanossa esiintyivät Ahlqvist, Silvennoinen, Eero Raittinen ja Jukka Gustavson. Yhtyeen komppiryhmänä olivat basisti Janne Rajala ja rumpali Jani Auvinen. Vuoden 2005 kokoonpanossa olivat Ahlqvist, Silvennoinen, Mikko Kuustonen, Jukka Tolonen ja Erja Lyytinen.

SF Bluesin alkuperäiskokoonpano julkaisi yhtyeen omaa nimeä kantavan albumin vuonna 2002 ja teki samana vuonna touko–syyskuun välisenä aikana kuutisenkymmentä keikkaa. Yhtyeen muut levyt ovat *[[Joutomailla]]* (2005) ja ''Man – Be Careful!'' (2009).

## Jäsenet

*Pepe Ahlqvist
*Dave Lindholm

### Aiemmat
*Heikki Silvennoinen
*Eero Raittinen
*Jukka Gustavson
*Mikko Kuustonen
*Jukka Tolonen
*Mikko Löytty
*Erja Lyytinen

## Albumit

* *[[SF-Blues (albumi)|SF Blues]]* (2002)
* *[[Joutomailla]]* (2005)
* *[[Man – Be Careful!]]* (2007)

## Lähteet

## Aiheesta muualla

* SF Blues vuosimallia 2007
* SF Blues - Meteli.net
* SF Blues - MySpace
Parhaat vuodet

**Parhaat vuodet** on suomalainen 42-osainen draamasarja, joka esitettiin MTV3:lla vuosina 2000 ja 2002. Sarja on jatkoa vuosina 1996–1998 esitetylle *[[Ihmeidentekijät]]*-sarjalle.

## Näyttelijät

* Matti Ranin – Professori Pentti Karvala
* Christina Indrenius-Zalewski – Liv Berg-Karvala, Pentti Karvalan vaimo
* Sari Puumalainen – Anna Karvala (-Auer), eläinlääkäri, Pentti Karvalan tytär
* Päivi Akonpelto – Ada Ekman o.s. Karvala, juristi, Pentti Karvalan tytär
* Anna-Leena Härkönen – Saga Abrahamsson o.s. Karvala, Pentti Karvalan tytär
* Saara Ylitalo – Lilli Abrahamson, Henry ja Saga Abrahamssonin tytär
* Tiina Brännare – Sirkka Niska, korva-, nenä- ja kurkkutautien erikoislääkäri, Pentti Karvalan tytär
* Esko Salminen – Mauri Niska, ortopedian ja traumatologian erikoislääkäri
* Nicke Lignell – Jukka Ivanoff, lastenkirurgi, korvalääkäri
* Heidi Krohn – Saima Hirvimaa, silmälääkäri, professori, Sirkka Niskan äiti
* Mats Långbacka – Henry Abrahamsson, merikapteeni, Sagan entinen mies
* Marjukka Halttunen – Rauha Suoppo, siivooja, sairaalahuoltaja 
* Mari Vainio – Sari Raaste, osastosihteeri, konekirjoittaja
* Hannele Lauri – Tiina Kouranka, dosentti, sisätautien erikoislääkäri ja kardiologi
* Jussi Lampi – Janne Jäälahti, plastiikkakirurgian erikoislääkäri
* Anu Hälvä – Maija Lehmus, osastonhoitaja
* Tarmo Ruubel – Joonas Kuningas, päävahtimestari 
* Matti Olavi Ranin – Pekka Aaltonen, anestesialääkäri
* Aino Seppo – Meri Kallio, erikoissairaanhoitaja
* Susanna Roine – Tanja Ryymin,  ylihoitaja 
* Rea Mauranen – Kirsti "Kikka" Rintala
* Heikki Nousiainen – Ralf Harttu, johtava ylilääkäri, neurologi
* Sami Saikkonen – Ilkka Vartiovuori, poliisi
* Sami Saikkonen – Karolus Karlsson, ekonomi, tanssinopettaja
* Satu Silvo – Oona Hynninen, ylihoitaja, Christian Kourangan biologinen äiti
* Marjorita Hulden – Onerva Brax, vastaanottohoitaja
* Risto Kaskilahti – Keijo Kolehmainen, ortopedi
* Saija Hakola – Suvi Kettunen, sairaanhoitaja
* Katariina Kaitue – Katriina Kivilaakso, kustannustoimittaja
* Göran Schauman – Kai Wagelius, vuorineuvos, Pentti Karvalan adoptioveli, 
* Tapani Perttu – Eero Kallio, onkologi, professori, Mauri Niskan ystävä
* Kari Väänänen – Ismo Ylä-Lätti, psykiatri
* Tiia Louste – Aira Holm-Miettinen, Kai Wageliuksen sihteeri
* Juha Muje – kustannustoimittaja
* Lauri Ranin – Titus Niska, Maurin ja Sirkan poika
* Jutta Järvinen – Sandra Niska, Maurin ja Sirkan tytär
* Aino Lehtimäki – Oili Kaamanen, Pentti Karvalan täti
* Juha Mäkelä – Raimo Kaamanen, Oili Kaamasen poika, Pentti Karvalan serkku
* Billy Carson – Steven O'Hara, yhdysvaltalainen lääkäri
* Pekka Autiovuori – Olli-Pekka Puukkonen, neurologi,  vt. johtava ylilääkäri

## Jaksoluettelo

### Ensimmäinen tuotantokausi

### Toinen tuotantokausi

## DVD-julkaisut
Parhaat vuodet -sarja on julkaistu DVD:llä kahdessa osassa vuonna 2011. Ensimmäinen osa sisältää jaksot 1–18 kolmella DVD:llä, toinen jaksot 19–42 neljällä DVD:llä. Levyillä ei ole lisämateriaalia.

## Lähteet
Jyrki Pellinen

**Jyrki Olavi Pellinen** (s. 16. toukokuuta 1940 Helsinki) on suomalainen kirjailija ja kuvataiteilija. Hän on julkaissut yli 50 kaunokirjallista teosta. Hänen läpimurtoteoksensa oli 1964 ilmestynyt omaperäinen proosarunokokoelma *Kuuskajaskari*.

Hän on saanut HYY:n taidepalkinnon vuonna 1965, valtion kirjallisuuspalkinnon 1966, 1974 ja 1984 sekä Eino Leinon palkinnon 1988. Pelliselle myönnettiin valtion 15-vuotinen taiteilija-apuraha 1984 ja valtion taiteilijaneläke 2002. Hän asuu Katajanokalla.

Pellisen taideteoksia on esillä Aineen (Tornio), Jyväskylän, Keravan ja Turun taidemuseoissa sekä Wihurin ja Saastamoisen säätiöiden kokoelmissa. Hän on pitänyt lukuisia yksityisnäyttelyitä Suomessa ja Ruotsissa.

Jyrki Pellinen on opiskellut venäjää, kirjallisuutta ja musiikkitiedettä Helsingin yliopistossa sekä pianon ja sellon soittoa Sibelius-Akatemiassa.
 
## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Tänään täyttyy malja: runoja miehen elämästä (toim. Katarina Yliruusi, Katharos, runoja 2002)
* 
* 
* 
* 
* 
* 
* 
* 
* 
* 
* 
* 
* 
* 
* *Unet seuraavat päivää*. Helsinki: ntamo, 2011.
* *Satuja huonokuuloisille*. Helsinki: Kirja kerrallaan, 2011.
* *Kupanitsa*. (yhdessä Juhani Ihanuksen kanssa) Helsinki: Kirja kerrallaan, 2011.
* *Paperi liikahti*. Helsinki: ntamo, 2012.
* *Paischeffin taulu kaupungin museon joella*. Helsinki: ntamo, 2012.
* *Pikku Fiat*. Helsinki: Kirja kerrallaan, 2012.
* *Kuolema Pushkinin kädelle*. Helsinki: ntamo, 2013.
* *Soile*. Helsinki: Impressio, 2013.
* *Viima*. Helsinki: Impressio, 2013.
* *Pentin luona*. Helsinki: ntamo, 2013.
* *Pilviradio*. Helsinki: Impressio, 2013.
* *Puhuttelu*. Helsinki: ntamo: 2014.
* *Matlock*. Helsinki: omakustanne, 2014.
* *Saniaiset*. (2014)
* *Lupaamattomien ihmisten välipäivä*. Helsinki: omakustanne, 2014.
* *Kantaattinovellien päivämäärät*. Helsinki: omakustanne, 2015.
* *Sitten yhtäkkiä aloin puhua*. Helsinki: omakustanne, 2015.
* *Jumal-mummot*. Helsinki: omakustanne, 2015.
* *Punaista*. Helsinki: omakustanne, 2015.

## Taidenäyttelyitä
* Galerie Phergus 1978, 1980, 1982
* Husan taidesalonki, Tampere, 1979, 1983, 1985, 1988, 1990
* Tallinvintti 1983
* Brahen galleria, Turku 1985
* Taidesalonki 1985, 1989
* Taidehallin studio 1987
* Galleria Bronda, Helsinki, 1997
* Runogalleria, Helsinki, 1997
* Hämeenlinnan pääkirjasto, 2001
* Ravintola Holvari, 2002
* Ravintola Holvari, 2003

## Palkinnot
* HYY:n taidepalkinto 1965
* Valtion kirjallisuuspalkinto 1966, 1974, 1984
* Eino Leinon palkinto 1988

## Lähteet
* *Kuka kukin on*, artikkeli Pellinen, Jyrki
* *Suomalaisia kirjailijoita*, artikkeli Pellinen, Jyrki.

### Viitteet

## Aiheesta muualla

* Otavan kirjailijasivu.
Operaatio Finlandia

**Operaatio Finlandia** on kirjailija Arto Paasilinnan esikoisromaani. Weilin+Göös julkaisi  sen vuonna 1972. Toinen painos kirjasta julkaistiin vuonna 1997. Se sai niin Suomessa kuin Ruotsissakin jonkinasteista keskustelua aikaiseksi aiheensa vuoksi 1970-luvun alussa. Teos on tyyliltään humoristinen sodankuvaus, jossa on sekoituksia kansallisajattelusta ja suurpolitiikasta pohjoismaisessa mittakaavassa.   

Kirjan tapahtumat sijoittuvat vuoden 1977 Ruotsiin ja Suomeen, joiden välille puhkeaa sota mm. Ruotsin fasistisen hallituksen ja Ahvenanmaan itsenäistymispyrkimyksen johdosta. Ruotsin joukot nousevat maihin Turussa, Vaasassa ja Ahvenanmaalla, minkä aikana suomalaiset joukot aloittavat oman hyökkäyksensä Pohjois-Ruotsiin aloittaen Haaparannalta. Kirja on omistettu Ruotsin nykyiselle kuninkaalle Kaarle XVI Kustaalle.

## Sovitukset
Yleisradio toteutti *Operaatio Finlandiasta* 50-minuuttisen radiokuunnelmaversion vuonna 2012. Sen ohjasi ja dramatisoi Jussi Niilekselä ja tuotti Hilkka Salo. Näyttelijöinä olivat muun muassa Vesa Kietäväinen, Marko Keskitalo, Janne Kallioniemi, Auvo Vihro, Laura Jurkka ja Jope Ruonansuu.

## Lähteet

## Aiheesta muualla
*
Redclouds

**Redclouds** oli vuonna 2003 toiminut Dave Lindholmin johtama rock-yhtye ja yhtyeen samanniminen albumi. Yhtyeeseen kuuluivat Lindholmin lisäksi Jarkko Eve ja Matti A. Takala.

## Kokoonpano
* Dave Lindholm &ndash; laulu, kitara & huuliharppu
* Jarkko Eve &ndash; basso & laulu
* Matti A. Takala &ndash; rummut

## Diskografia
*
Affe Forsman

**Alf Henrik ”Affe” Forsman** (s. 5. huhtikuuta 1952 Helsinki) on suomalainen rumpali. Hän on vaikuttanut muun muassa yhtyeissä Sielun Veljet, Rock’n’Roll Band, Pen Lee, Problems?, Krakatau, Kalevala sekä Tuomari Nurmio ja Viides kolonna.

## Diskografia
* Eero Savela & Alf Forsman: *[[Affe ja Eero]]* (Karkia Mistika Records 2017)
* Alf Forsman, Tapani Varis & Eero Savela: *[[Atmosfärg]]* (Art First Records 2018)
Jukka Laaksonen (näyttelijä)

**Jukka Laaksonen** (s. 15. heinäkuuta 1958 Helsinki) on suomalainen imitaattori, koomikko ja juontaja. Hän on ollut Yle TV2:n Se on siinä -urheilutietokilpailun vakiojäsen (Jäsen J). Laaksonen on myös käsikirjoittanut ohjelmaa. *[[Löylynlyömät]]* kesällä 2007 oli toinen television sarjaohjelma, jossa hän on ollut mukana.

Imitaattorin uransa alkupuolella Laaksonen esiintyi yhdessä Klaus Thomassonin kanssa, jolloin työpari esitti hahmoja Enska ja Hanski. Klaus oli sketseissä suulas kohureportteri Hannu Karpo ja Jukka vähäpuheinen autokoulunopettaja Ensio Itkonen. Laaksonen toimi myös aikoinaan NHL-äänenä helsinkiläisellä paikallisradiokanavalla Radio Ykkönen (Radio Ettan).

Laaksonen kuului vuonna 1998 Nelosella esitetyn Huuliveikot-komediasarjan näyttelijäkaartiin yhdessä Juha Laitilan ja Joonas Myllyveräjän kanssa. Nämä kolme toimivat myös Suomen euroviisukarsinnan 1994 juontajina. Laaksonen on esiintynyt myös vuonna 1993 valmistuneessa elokuvassa *[[Uuno Turhapuron poika]]*. Laaksonen oli toiminut ääninäyttelijänä Salamaseepra-elokuvassa vuonna 2005 ja Tintin seikkailut: Yksisarvisen salaisuus-elokuvassa vuonna 2011.

## Lähteet

## Aiheesta muualla
*
Kinsky (yhtye)

**Kinsky** oli vuosina 1985–1987 toiminut Jussi Hakulisen johtama porilainen rock-yhtye, jonka Jussi Hakulinen perusti lähdettyään Yöstä. Yhtye hajosi vuonna 1987.

## Julkaisut
### Albumit
* *[[Valtaa ja voimaa]]* (1986)

### Singlet
* *Joulu avaruudessa* (1985) (PROMO)
* *Lumilinna* (1986) (maxi-single)
* *Sankareiden maa* (1986) 
* *Serpentiinit* (1987)

## Kokoonpanot

### Alkuperäinen kokoonpano (1985–1987)
* Jussi Hakulinen (laulu)
* Iku Tukiainen (kitara)
* Harri Vahekoski (basso)
* Kimmo Tuuri (kosketinsoittimet)
* Timo Lilja (rummut)
### Kokoonpano 1987
* Jussi Hakulinen (laulu)
* Timo Pääkkö (kitara)
* Harri Vahekoski (basso)
* Kimmo Tuuri (kosketinsoittimet)
* Timo Lilja (rummut)
Tunturimittari

**Tunturimittari** (*Epirrita autumnata*) on melko suurikokoinen ja tavallisesti vaalea, joskin toisinaan voimakkaan poikkijuovikas mittariperhonen.

## Koko ja ulkonäkö
Tunturimittari on harmaankirjava, keskikokoinen perhoslaji, jonka koko ja kuviointi vaihtelevat yksilökohtaisesti paljon. Siipiväli on 25&ndash;35&nbsp;mm. Siipien pohjaväri on vaaleanharmaa ja mittareille tyypilliseen tapaan siiven poikki kulkee useita ohuita, aaltomaisia juovia. Sisempi ja ulompi poikkiviiru ovat kaksinkertaiset ja niiden alue eroaa tavallisesti muun siiven värityksestä. Siiven tyvi ja kärkiosa saattavat myös olla muuta siipeä tummemmat. Etusiiven siipisuonet erottuvat tummempina siiven kärkiosassa ja aivan siiven kärjessä on tumma poikkijuova. Etusiiven keskellä erottuu usein tumma, Y-kirjaimen muotoinen kuvio, johon tuleva siipisuoni erottuu tummana siiven tyvestä saakka. Takasiivet ovat vaaleanharmaat, ulkoreunaa kohti tummenevat. Tuntosarvet ovat rihmamaiset.

Laji muistuttaa paljon muutamia muita loppusyksyn mittariperhosia, kuten hallamittaria (*Operophtera brumata*).

## Levinneisyys ja lentoaika
Nimestään huolimatta Suomessa tunturimittaria tavataan koko maassa. Aikuiset perhoset lentävät Lapissa ruskan aikaan elokuun loppupuolella ja etelämpänä erityisesti syyskuussa, mutta joskus jopa lokakuun loppupuolelle asti.

## Elinympäristö ja elintavat
Naaras munii syksyllä etenkin hieskoivuihin niin, että ne jäävät talveksi lumipeitteen yläpuolelle. Munat kuolevat vasta jos pakkasta on −36&nbsp;°C tai enemmän. Keväällä talvehtineista munista kuoriutuvat pienet toukat käyvät heti koivun silmujen syöntiin. Koivun puutteessa toukat syövät lähes kaikkea vihreää. Tunturimittari on yksilömääräisesti runsain kaikista yöllä lentävistä perhosista. Lisäksi se lentää pilvisinä päivinäkin. Tavallisesti perhonen lepää valoisan ajan näkyvällä paikalla: seinällä, puun rungolla tai lehdellä suojaväriinsä luottaen, ja lähtee häirittynä herkästi lentoon. Yöllä laji suunnistautuu hyvin mielellään lamppujen valoille.

Lapissa tunturimittari aiheuttaa ajoittain mittavia vahinkoja koivuille. Erityisesti 1960-luvulla tunturimittarin toukat söivät Inarin Lapissa tunturikoivut lehdettömiksi 10&nbsp;000&nbsp;km²:n alueelta. Tämän seurauksena puuraja siirtyi alemmaksi ja 1000&nbsp;km² jäi pysyvästi puuttomaksi. Massaesiintymiset mittavine tuhoineen toistuvat tietyllä syklillä ja välivuosina populaation koko romahtaa loisten, tautien ja koivun kemiallisten puolustusmekanismien ansiosta.

## Ravintokasvi
Toukat käyttävät ravinnokseen erityisesti koivuja (*Betula*), mutta kelpuuttavat tarvittaessa ravinnokseen monet muutkin kasvit.

## Lähteet

## Aiheesta muualla
*Tunturimittari (''Epirrita autumnata'') 
*Keskisuomalainen: Tunturimittari 
*Tunturimittari (''Epirrita autumnata'')
*Naturhistoriska riksmuseet: Epirrita autumnata 
*Tunturimittarin sykliset kannanvaihtelut: loispistiäisten biologia ja merkitys
Klaus Korhonen

**Klaus Kauko Korhonen** (s. 1947 Rautio) on suomalainen helluntailiikkeen vaikuttaja ja pastori. Hän toimi Helsingin Saalem-seurakunnan johtajana vuosina 1998−2012 ennen eläkkeelle jäämistään. Koulutukseltaan Korhonen on teologian maisteri.

Korhonen on toiminut vuodesta 1971 helluntailiikkeen työntekijänä saksankielisessä Euroopassa ja Suomessa. Hänet tunnetaan liikkeen vaikuttajana, raamatunopettajana ja konferenssitapahtumien puhujana Suomessa ja useissa Euroopan maissa. Vuosina 2005–2009 hän toimi vasta perustetun Suomen Helluntaikirkon hallituksen puheenjohtajana ja on muun muassa kirkon eettis-opillisen työryhmän jäsen.

Suomessa Korhonen on toiminut seurakunnanjohtajana Oulun helluntaiseurakunnassa (1984–1995), Kuopion helluntaiseurakunnassa (1995–1998) ja Helsingin Saalem-seurakunnassa (1998–2012), joka on Suomen suurin helluntaiseurakunta. Seurakuntatyön ohella Korhonen on toiminut Iso Kirja -opiston vierailevana tuntiopettajana. Hän on ollut yksi Suomen edustajista Euroopan helluntailaisten PEF-yhteisössä (Pentecostal European Fellowship).

Helluntailiikkeen ulkopuolella Korhonen tunnetaan yhteiskristillisten ja ekumeenisten pyrkimysten puolestapuhujana ja helluntailaisten opinkäsitysten määrittelijänä. Hän on ollut ryhmänsä puheenjohtaja evankelis-luterilaisen kirkon ja helluntaiherätyksen välisessä neuvottelukunnassa. Korhonen on toiminut useiden vuosien ajan Suomen vapaakristillisen neuvoston (SVKN) hallituksessa ja Suomen ekumeenisen neuvoston (SEN) opillisessa jaostossa. Korhosen myönteinen suhde lestadiolaiseen sukutaustaansa on tullut usein esiin hänen kannanotoissaan.

Klaus Korhonen jäi kesällä 2012 eläkkeelle Helsingin Saalem-seurakunnan johtajan tehtävistä. Hänen seuraajanaan jatkoi Mika Yrjölä. Eläkkeelle jäätyään Korhonen on toiminut teologisena mentorina ja opettajana Itävallassa ja tehnyt vaimonsa kanssa vapaaehtoistyötä Romanian romanilasten koulutuksen kehittämiseksi.

Klaus Korhosella on vaimonsa Satun kanssa neljä lasta ja kahdeksan lastenlasta.

## Teokset
* 
* 
* 
* 
* 
* *Karpaattien timantit. Aikamedia, 2024*

## Lähteet
Pulitzer-palkinto

**Pulitzer-palkinto** on Yhdysvalloissa myönnettävä arvostettu palkinto, joka myönnetään kolmella alalla: journalistisista ja kirjallisista saavutuksista sekä sävelteoksista. Se on perustettu yhdysvaltalaisen lehtimiehen Joseph Pulitzerin testamentin pohjalta.

Ensimmäisen kerran palkinnot myönnettiin 4. kesäkuuta 1917. Nykyään ne jaetaan joka vuoden huhtikuussa Columbian yliopistossa. Journalismin ja kirjallisuuden sarjassa on useita alaluokkia, joissa palkinto myönnetään, musiikissa myönnetään vain yksi palkinto.

## Palkinnot
### Palkintokategoriat
Nykyään palkintoa jaetaan 21 kategoriasta. Niistä 14 on journalismista, 6 kirjallisuudesta ja 1 musiikista.
;Journalismin palkintokategoriat:
*Yhteiskunnallinen toiminta
*Uutisraportointi
*Tutkiva journalismi
*Selittävä journalismi
*Paikallisasioiden raportointi
*Kansallisten asioiden raportointi
*Kansainvälisten asioiden raportointi
*Erikoisartikkelit
*Kommentaarit
*Kritiikit
*Pääkirjoitukset
*Poliittiset pilapiirrokset
*Uutisvalokuvaus
*Erikoisvalokuvaus

;Kirjallisuuden palkinnot
* Fiktio (ks. Pulitzerin kaunokirjallisuuspalkinto)
*Näytelmät
*Historia
*Elämäkerrat ja omaelämäkerrat
*Runous
*Yleinen tietokirjallisuus (ks. Pulitzerin tietokirjallisuuspalkinto)

;Musiikin palkinto
*Musiikki (ks. Pulitzerin musiikkipalkinto)

### Ehdokasasettelu
Jokaiseen palkintokategoriaan on hieman erilaiset säännöt, mutta palkintoehdokkuutta voi käytännössä kuka tahansa ehdottaa. Ehdotusdokumenttien lähettämisen lisäksi ehdotuksesta pitää maksaa 50 dollarin käsittelykulu. Yhdysvalloissa onkin kritisoitu välillä kirjailijoiden tai toimittajien käyttämää ilmaisua ”Pulitzer-ehdokas”, sillä ehdokkuuteen ei varsinaisesti tarvita vielä mitään muuta kuin lomakkeen täyttäminen. Pulitzer-lautakunnalla on virallinen prosessi, jossa se valitsee palkintofinalistit ehdotettujen joukosta.

Journalismipalkintojen saajaksi voi ehdottaa henkilöitä minkä tahansa Yhdysvalloissa säännöllisesti julkaistun sanomalehden, aikakauslehden tai uutissivuston materiaalin perusteella. Kaunokirjallisuuden, elämäkertakirjallisuuden, runouden ja yleisen tietokirjallisuuden sekä musiikin palkintojen saajan pitää olla Yhdysvaltain kansalainen. Historian kategorian kirjailija voi olla minkämaalainen tahansa, mutta kirjan tulee käsitellä Yhdysvaltain historiaa.

## Lähteet

## Aiheesta muualla

*Pulitzer-palkinnon kotisivu
Gabriel Rein

**Gabriel Rein** (20. joulukuuta 1800 Jääski – 24. kesäkuuta 1867 Helsinki) oli Rein-sukuun kuulunut professori, historiantutkija, kanslianeuvos ja Helsingin yliopiston rehtori. Hän oli myös tilastollisen toimiston ensimmäinen päällikkö 1865–1867.

## Elämäkerta
Reinin vanhemmat olivat kappalainen Karl Rein ja Sofia Dorotea Lilius. Reinin puoliso vuodesta 1829 oli Sedig Edla Ekbom (k. 1849), Vaasan hovioikeuden presidentin Selim Ekbomin sisar. Heidän poikansa oli filosofian professori, Helsingin yliopiston rehtori ja vt. sijaiskansleri Thiodolf Rein (1838–1919). Rein valmistui ylioppilaaksi Viipurin saksalaisesta koulusta ja valmistui maisteriksi Turussa 1823. Historian dosentiksi hänet nimitettiin 1825, konsistorin vakinaiseksi amanuenssiksi 1829 ja saksan kielen lehtoriksi 1832. Helsingin yliopiston historian professorina hän toimi 1834–1861 ja rehtorina yhteensä neljä kertaa vuosien 1848–1858 aikana. Rein joutui eroamaan rehtorinvirasta vuonna 1858 niin sanotun *[[Ditt och datt]]* -skandaalin seurauksena. Hän kuului myös Suomen ensimmäisiin tilastotieteilijöihin, joka toimi 1865 perustetun Suomen tilastollisen toimiston vt. päällikkönä kuolemaansa saakka.  
  
Rein oli erityisesti keskiajan ja karjalaisten historian tutkija. Hän tutki myös katolisen kirkon asemaa Suomessa. Suomen historiaan vakiintunut aikakausijako on Reinin kehittämä. Tässä hänen mallissaan niin sanottuina taitevuosina olivat 1. ristiretki 1156, Pähkinäsaaren rauha 1323, kuningas Kustaa Vaasan valtaannousu 1521, kuningas Kaarle XI:n kuolema 1697 sekä Suomen autonomian ajan alku 1809. Reinin kuoleman jälkeen vuosina 1870–1871 ilmestynyt ja hänen luentokäsikirjoituksistaan koottu *Suomen historia* on ensimmäinen merkittävä tällainen teos. 

Rein kuului Lauantaiseuraan ja oli perustamassa Suomalaisen Kirjallisuuden Seuraa, jonka esimiehenä hän toimi 1841–1853 ja 1863–1867. Hän oli myös Suomen Tiedeseuran perustajajäseniä. Hän oli aatelissäädyssä valtiopäiväedustaja 1863–1864 ja 1867, tultuaan aateloiduksi 1856, jolloin hän sai myös kanslianeuvoksen arvon.

## Lähteet
* 

### Viitteet
Korukivi

**Korukivi** (aiemmin **puolijalokivi**) on mineraali tai harvemmin kivilaji, jota pelkän koristeellisuutensa vuoksi hiotaan käytettäväksi koruissa tai muissa pienissä koriste-esineissä. Värikkyys, kaunis kuviointi tai hiotun kiven pinnalla esiintyvä optinen ilmiö on yleensä syynä kiven suosiolle korukäytössä. Korukiven erottaa sitä arvokkaammasta jalokivestä esimerkiksi läpinäkymättömyys, pehmeys (kovuus Mohsin asteikolla alle 7,5) ja yleisyys maankuoressa. Useimmat korukivet ovat läpinäkymättömiä, mutta esimerkiksi kvartsin läpinäkyviä muunnoksia ei yleensä pidetä jalokivinä niiden yleisyyden ja siitä johtuvan vähäisen arvon vuoksi. Käytännössä lähes mitä tahansa tarpeeksi kestävää kiveä voidaan käyttää korukivenä, mutta on myös olemassa runsaasti vakiintuneita korukivimineraaleja. Korukiven vanhentunut nimitys on *puolijalokivi*. Monissa kielissä ei ole käytössä erillisiä sanoja jalo- ja korukiville, vaan myös korukiviä kutsutaan jalokiviksi.

## Yleisimpiä korukiviä
* kvartsin värimuunnokset: vuorikide, ametisti, sitriini, ruusukvartsi, savukvartsi
**kalsedonin (piilokiteinen kvartsi) muunnokset: akaatti, jaspis, karneoli, aventuriini, krysopraasi, tiikerinsilmä, haukansilmä
* opaali
* maasälvän muunnokset: amatsoniitti, aurinkokivi, kuukivi, labradoriitti, spektroliitti
* jade: jadeiitti ja nefriitti
* rikkikiisu (pyriitti)
* hematiitti
* sodaliitti
* lapislatsuli
* rodoniitti
* turkoosi
* malakiitti
* rodokrosiitti
* atsuriitti
* krysokolla
* andalusiitti
* charoiitti
* sugiliitti
* epidootti
* serpentiini
* obsidiaani
* meripihka
* erilaiset fossiilit

## Lähteet

## Kirjallisuutta
* 
* Suomen korukivet – Gemstones of Finland GTK 2017
FA Community Shield

**The Football Association Community Shield** (aikaisemmin **Charity Shield**) on englantilainen vuosittainen jalkapallo-ottelu, jossa kohtaavat Valioliigan ja FA Cupin voittajat. Mikäli joukkue on voittanut molemmat tittelit, pelaa se liigassa toiseksi sijoittunutta joukkuetta vastaan. Ottelu on perinteisesti ollut uuden jalkapallokauden avaustapahtuma.

Charity Shield -ottelu pelattiin ensimmäisen kerran kaudella 1908/1909. Tuolloin se korvasi edeltäneen Sheriff of London Charity Shieldin, joka oli pelattu kaudesta 1898/1899 lähtien.  Perinteenä oli, että ottelussa kohtasivat ammattilais- ja amatöörijoukkueet. Ensimmäisessä Charity Shieldissä olivat vastakkain Manchester United (ammattilaiset) ja Queens Park Rangers (amatöörit).

Ajan saatossa ammattilaiset-amatöörit -asetelma vaipui unholaan, ja systeemi kehittyi nykyiseen muottiinsa, jossa kohtasivat korkeimman sarjatason, tuolloin Football Leaguen, ja FA Cupin voittaja. Joitakin poikkeuksia vuosien varrella oli, sillä vuonna 1950 ottelussa kohtasivat maailmanmestaruuskisojen maajoukkue ja Kanadaa kiertänyt Englannin joukkue. 

Vuonna 1959 ottelusta tehtiin kauden aloitustapahtuma, ja vuonna 1974 Ted Croker loi nykyisen systeemin, jossa kohtaavat liigan ja cupin voittajat, ja ottelun tuotto lahjoitetaan hyväntekeväisyyteen. Mikäli ottelu on varsinaisen peliajan jälkeen tasan, pelataan jatkoaika ja mahdolliset rangaistuspotkut. Menneinä vuosina mestaruus usein jaettiin joukkueiden kesken, jos peli päättyi tasalukemiin.

Vuonna 1993 pelisysteemiä muutettiin, kun luotiin Englannin Valioliiga. Jatkoaikaa ei enää pelata, vaan tasapelin sattuessa siirrytään suoraan rangaistuspotkukilpailuun. Nykyinen nimi *Community Shield* otettiin käyttöön vuonna 2002.

## Voittajat

## Lähteet

## Aiheesta muualla

*FA:n Charity Shield -sivu
Villi Pohjola

**Villi Pohjola** voi tarkoittaa ainakin seuraavia:

* Villi Pohjola, Metsähallituksen luontopalvelujen markkinointiyhtiö ja tuotemerkki
* *[[Villi Pohjola (televisiosarja)|Villi Pohjola]]* (engl. *Northern Exposure*), yhdysvaltalainen televisiosarja
* *[[Villi Pohjola (elokuva)|Villi Pohjola]]*, Aarne Tarkaksen elokuva vuodelta 1955
* *[[Villi Pohjola (sarjakuva-albumi)|Villi Pohjola]]*, pohjoismaisiin tekijöihin keskittynyt Aku Ankka -sarjakuva-albumi.
Asema

**Asema** tarkoittaa seuraavia asioita:

* avaruusasema, maata kiertävälle radalle sijoitettu laite, jossa ihminen voi asua pitkän aikaa
* linja-autoasema, linja-autojen pysähdyspaikka
* maa-asema, satelliitin ohjaus- ja viestintäkeskus
* metroasema, metrojunien pysähdyspaikka
* optinen asema, tietokoneeseen liitettävä lukulaite
* kasettiasema, tietokoneen massamuistilaite
* radioasema, radiolähetyksiä tuottava laitos
* rautatieasema, junien pysähdyspaikka
* sosiaalinen status, yksilön asema yhteiskunnassa
* sääasema, mittausasema, jolla on säähavaintoja tuottava mittauslaitteisto
* televisioasema, televisiolähetyksiä tuottava laitos.

## Katso myös
* Asema, Kangasalan kaupunginosa
* Asemakylä tai Asemankylä
* Asemanseutu
Bulgarian leva

**Leva** (lyhenne lv, , laskentamuoto лева, *leva*, monikko левове, *levove*) oli Bulgarian rahayksikkö, joka oli käytössä vuodesta 1881 aina vuoden 2025 loppuun. Vuoden 2026 alusta euro korvasi levan maan rahayksikkönä. Pienempi rahayksikkö on *[[stotinka]]* (monikko *stotinki*). Leva jakautuu sataan stotinkaan.

1990-luvulla levan arvo sidottiin Saksan markkaan (DEM), 1&nbsp;000 levaa vastasi yhtä markkaa. Rahauudistuksessa 5. heinäkuuta 1999 1&nbsp;000 vanhasta levasta tuli yksi uusi leva, joten yksi uusi leva vastasi yhtä Saksan markkaa. Vanhan levan ISO 4217 -koodi on BGL ja uuden BGN.

Nykyään levan arvo on sidottu euroon kiinteällä kurssilla 1,95583 BGN = 1 EUR.

Helmikuussa 2025 uutisoitiin, että Bulgaria on valmis ottamaan käyttöön euron 1. tammikuuta 2026 ja että maa täyttää melkein kaikki lähentymiskriteerit.

## Viimeiset käytössä olleet setelit

*1 leva
*2 levaa
*5 levaa
*10 levaa
*20 levaa
*50 levaa
*100 levaa

## Lähteet

## Aiheesta muualla

*Bulgarialaisia seteleitä
Lanterna

**Lanterna** on rakentamiseen ja sisustamiseen sekä kodinkoneisiin ja kodinelektroniikkaan erikoistunut kauppakeskus Helsingin Roihupellossa. Se sijaitsee Itäväylän varrella ja kauppakeskus Itiksen lähistöllä. Lanterna avattiin 6. marraskuuta 2005.

Kauppakeskuksessa toimivia yrityksiä ovat Aito Kaluste, Asko, Casalight, Finnlandia, Hesburger, Indecoria, Isku, Jysk, Keittiömaailma, Kalustetalo Helsinki, K-Rauta, Masku, Rusta, Sotka ja Vepsäläinen.

Lanternan vieressä Viilarintien toisella puolella sijaitsee Motonet, Lidl sekä Leo’s Leikkimaa.

## Kulkuyhteydet
Julkisilla kulkuneuvoilla lähelle pääsee metrolla, bussilla HSL:n linjoilla 92 ja 92N, sekä pikaraitiolinjalla 15.

## Lähteet

## Aiheesta muualla

* Kauppakeskuksen kotisivut
Cup-voittajien cup

**Cup-voittajien cup** oli UEFAn järjestämä kansainvälinen cup-muotoinen jalkapallokilpailu Euroopan kansallisten cup-kilpailujen voittajajoukkueille. Esimerkiksi Suomea cupissa edustivat siis Suomen Cupin voittaneet joukkueet. Ensimmäisen kerran Cup-voittajien cupin voitosta pelattiin kaudella 1960–1961, ja viimeisen kerran 1998–1999, jonka jälkeen se yhdistettiin UEFA-cupiin. Vuonna 1973 perustettiin UEFA Super Cup, jonka finaalissa kohtasivat Cup-voittajien cupin ja Euroopan cupin voittajat.

Eniten Cup-voittajien cupin voittoja on Barcelonalla, joka voitti kilpailun neljä kertaa. Kilpailussa parhaiten menestynyt suomalaisseura oli Rovaniemen Palloseura, joka kaudella 1987–1988 selvisi puolivälieriin eli kahdeksan parhaan joukkoon.

## Loppuottelut

## Lähteet
Moskovan metro

**Moskovan metro** () on maailman neljänneksi vilkkaimmin käytetty metrojärjestelmä. Se sisältää 300&nbsp;asemaa ja 17&nbsp;linjaa yhteensä 525,8&nbsp;kilo­metrin pituisena, ja sitä käyttää arkisin  ihmistä. Monet asemista tunnetaan koristeellisesta suunnittelustaan sekä sosialistisen realismin taide­teoksista.

## Historia
Metron rakentaminen aloitettiin 1930-luvulla Lazar Kaganovitšin tekemän Moskovan yleis­suunnitelman pohjalta. Ensimmäinen linja avattiin Sokolnikin ja Park Kulturyn välille 15.&nbsp;touko­kuuta 1935.

## Asemat ja vuorovälit
Asemien keski­väli on varsin suuri, . Lyhin väli on 510&nbsp;metriä ja pisin 3,4&nbsp;kilometriä. Pitkien väli­matkojen ansiosta metro­junan keski­nopeus linjoilla on 42&nbsp;kilometriä tunnissa. Vuoroväli ruuhka-aikana on 90&nbsp;sekuntia, muulloin päiväsaikaan  ja yöllä . Tiheiden vuorovälien johdosta varsinaisia aika­tauluja ei ole saatavilla. Metro on auki kello . Linjoista 11 kulkee säteittäisesti kaupungin keskustan suunnassa, ja 20&nbsp;kilometrin mittainen kehä­linja numero viisi (Koltsevaja) yhdistää säteittäis­linjat.

## Linjat

## Tulevaisuus

## Matkustaminen

Metro­lippu ostetaan ylhäältä kassalta, tai lippu­automaatista. Liput ovat luotto­kortin kokoisia pahvisia tai muovisia magneettikortteja, joita saa ostaa ja ladata eri matka­määrillä. On saatavilla myös Troika-kortti, johon voi ladata arvoa ja matkustus­aikaa. Korttia vilautetaan portilla, jolloin valo muuttuu vihreäksi ja portista voi kulkea. Jokaisella metro­asemalla porttien vieressä on valvonta­koppi. Pienet lapset ja rattaiden kanssa kulkevat käyttävät valvonta­kopin vieressä olevaa porttia. Alas metro­asemalle johtavat liukuportaat ovat heti porttien jälkeen. Rulla­portaissa kuuluu seistä oikeassa laidassa, jotta vasenta laitaa voi kiireessä kävellä. Rattaiden kanssa liikkuville ei ole hissiä, vaan he joutuvat myös käyttämään rulla­portaita. Yhdellä maksulla saa kulkea metrolla rajattomasti, niin kauan kun ollaan porttien sisä­puolella. Metro­vaunuissa istutaan selkä seinää vasten. Kaikilla metro­asemilla on hätä­tilanteita varten hätäpuhelin.

## Terrori-iskut

* 6.&nbsp;helmi­kuuta 2004 kello 8.30 mies räjäytti itse­murha­pommin Zamoskvoretskaja-linjan metro­junassa välillä Avtozavodskaja–Paveletskaja. 41&nbsp;ihmistä kuoli ja yli 200&nbsp;loukkaantui.
* 29.&nbsp;maalis­kuuta 2010 Sokolnitšeskaja-linjan kahdelle metro­asemalle tehtiin pommi-isku.

## Lähteet

### Huomautukset

## Aiheesta muualla

* Viralliset sivut 
* Newsmetro 
* Moskovan metro­kartta 2010 jossa myös lentokenttäjunat (Aeroekspress)
Buckinghamin π-teoreema

**Buckinghamin &pi;-teoreema** on keskeinen teoreema dimensioanalyysissa. Sen avulla voidaan selvittää, kuinka monta riippumatonta dimensiotonta suuretta fysikaalisessa ongelmassa on.

Olkoon fysikaalisesti mielekkäässä yhtälössä *n* kappaletta suureita, jotka voidaan ilmaista *k* toisistaan riippumattomalla perussuureella. Buckinghamin &pi;-teoreeman mukaan alkuperäinen ongelma voidaan ilmaista yhtäpitävästi yhtälöllä, jossa on joukko *p* = *n* &minus; *k*&nbsp; dimensiotonta alkuperäisistä muuttujista konstruoitua suuretta.

Matemaattisesti: olkoon alkuperäinen yhtälö

:f(q_1,q_2,\ldots,q_n)=0\,\!

missä *q<sub>i</sub>*&nbsp; ovat *n* muuttujaa, jotka voidaan ilmaista *k* riippumattomalla perussuureella. Nyt alkuperäinen yhtälö voidaan kirjoittaa seuraavasti:

:F(\pi_1,\pi_2,\ldots,\pi_p)=0\,\!

missä *p* = *n* &minus; *k* ja &pi;i ovat dimensiottomia suureita siten, että

:\pi_i=q_1^{m_1}\,q_2^{m_2}\cdots q_n^{m_n}

missä eksponentit *m<sub>i</sub>*&nbsp; ovat vakioita.

Dimensiottomien suureiden valinta ei ole kuitenkaan selvä, vaan jää tutkijan harteille. Teoreema on nimetty Edgar Buckinghamin (1867–1940) mukaan, joka käytti ensimmäisenä π-merkintää vuonna 1914. 

## Esimerkki: matemaattinen heiluri

Ongelmana on määrittää matemaattisen heilurin heilahdusaika *T*. Oletetaan, että siihen vaikuttavia tekijöitä ovat heilurin varren pituus *L*, massa *M* sekä painovoimakiihtyvyys Maan pinnalla *g* (yksikkö m/s2). Malli on muotoa

:f(T,M,L,g) = 0\,

Yhtälössä on kolme perussuuretta: massa, aika ja pituus. Siten ongelman kuvaamiseen riittää yksi dimensioton suure &pi;, ja se voidaan ilmaista muodossa

:f(\pi) = 0\,

missä

:\pi=(T)^{m_1}(M)^{m_2}(L)^{m_3}(g)^{m_4}\,
:   =(T)^{m_1}(M)^{m_2}(L)^{m_3}(L/T^2)^{m_4}\,

joillakin m1&hellip;m4. Tulee siis olla  (s)^{m_1}(kg)^{m_2}(m)^{m_3}(m/s^2)^{m_4}\ = 1, eli

*pituus: m_3 + m_4 \; = \; 0
*massa: m_2 \; = \; 0
*aika: -2 \cdot m_4 + m_1 = 0

Tästä voidaan ratkaista, että vain 

:\pi=(T)^2(M)^0(L)^{-1}(L/T^2)^1\,
:   =gT^2/L\,

tai jokin sen potenssi täyttää vaatimukset. Siis ongelma voidaan ilmaista

:f(gT^2/L) = 0\,

Dimensioanalyysi kertoo, että massalla ei ole vaikutusta heilurin heilahdusaikaan. Matemaattisen heilurin heilahdusaika on  T = 2\pi \sqrt{\frac{L}{g}}.

## Aiheesta muualla
*Norges teknisk-naturvitenskapelige universitet (NTNU), Harald Hanche-Olsen: Buckingham’s pi-theorem (pdf-tiedosto englanniksi)
Petri Pettersson

**Ilkka Olavi ”Petri” Pettersson** (s. 19. joulukuuta 1952) on suomalainen muusikko. Hän tuli tunnetuksi vuonna 1970 perustetun Petri & Pettersson Brass -puhallinpopyhtyeen johtohahmona. Yhtyeen tunnetuin kappale on vuoden 1971 "Maalaismaisema" (alun perin Elton Johnin kappale "Country Comfort" *[[Tumbleweed Connection]]* -LP:ltä). Petri Pettersson sai suosiota myös The Rolling Stonesin kappaleen "Angie" suomenkielisellä levytyksellä.

Vuonna 1977 Pettersson levytti eri runoilijoiden teksteihin perustuneen *[[Nuoruus (albumi)|Nuoruus]]*-albumin. Taustayhtyeenä toimi Finnforest. Suomen Yleisradion musiikkitoimittajat valitsivat albumin Vuoden levyksi. Nimikappale perustui Mika Waltarin runoon, ja Pettersson pääsi esittämään sen ja pari muuta vastaavaa kappaletta Waltarin 70-vuotisjuhlille Helsingin Finlandia-talolle.
 
Petri Petterssonin taiteilijanimen keksi Ilkka ”Danny” Lipsanen.

Pettersson on työskennellyt myös Radio Savon toimittajana. Hän aloitti 1984 Yleisradion Kuopion toimituksessa musiikkitoimittajana. Työsuhde katkesi 17. marraskuuta 2005 YT-neuvottelujen jälkeen, kun Yle irtisanoi useita musiikkitoimittajia.

1980-luvun alussa Pettersson osallistui Eurovision laulukilpailun Suomen karsintaan. Kappale ei menestynyt, joten Pettersson pyysi Juice Leskistä kirjoittamaan siihen uudet sanat. Vuonna 2013 kappaleesta tuli Petterssonin viidennen sooloalbumin *[[Ajatus elää]]* nimikappale.

## Diskografia

**Sooloalbumit**
* *[[Nuoruus (albumi)|Nuoruus]]* (Love Records 1977)
* *[[Ehkä meille vielä jää aikaa]]* (Ponsi 1979)
* *[[Oikku ja vapaus]]* (Rondo 1981)
* *[[Luonas sun]]* (M&T Production 1987)
* *[[Ajatus elää]]* (Rocket Records 2013)
* *Omin jaloin* (Rocket Records 2015)

**Soolosinglet**
* *Angie / Sait pelkkää sympatiaa* (Scandia 1973)
* *Tahdo en kuin hengittää vain / Jääkylmää* (Scandia 1975)
* *Tämänkin hämärän / Me saimme* (Love Records 1977)
* *Discorakkaus ei kuole koskaan / Muuan ero* (Love Records 1978)
* *Marie A:n muistolle / Vieras* (Love Records 1979)
* *Annetaan lapsille maapallo / Pois* (Ponsi 1979)
* *Tyttö saturnuksesta / Sait elämäsi näytelmään* (Ponsi 1980)
* *Viatonten valssi / Katsastus* (Rondo 1981)
* *Luonas sun / Sateenkaaren maa* (M&T Production 1987)
* *Lindin Kaisa / Aurinko* (Rocket Records 2012)

## Lähteet

## Aiheesta muualla
* Petri Petterssonin messingöityä musiikkia. (You Really Got Me), Ylen Elävä arkisto. 1980.
Petri Pettersson lauluntekijänä - Fono.fi
Peninkulma

**Peninkulma** (lyhenne pnk tai pk, ) on vanha suomalainen pituusyksikkö, jolla nykyisin tarkoitetaan 10 kilometrin matkaa. Alun perin sen on arvioitu tarkoittaneen noin kuuden kilometrin matkaa, mutta sen pituus on vaihdellut alueittain.

Alkuperäinen noin kuuden kilometrin matkaa tarkoittanut peninkulma eli ns. vanha suomalainen peninkulma, oli käytössä vuoteen 1655 saakka, jolloin Suomessa siirryttiin ns. ruotsalaiseen peninkulmaan, joka oli 10 virstaa eli 10,688 kilometriä.

Vuonna 1887 Suomessa siirryttiin metrijärjestelmään, mutta nimitys peninkulma jäi edelleen käyttöön, vaikka se ei varsinaiseen metrijärjestelmään kuulunutkaan. Metrijärjestelmään siirtymisen yhteydessä peninkulma määriteltiin tasan 10 kilometriksi. Myös Ruotsi-Norjassa vahvistettiin vuonna 1889, että peninkulma oli tasan 10 kilometriä. Suomen nykyinen mittayksikköasetus ei sitä enää tunne.

## Käyttö Ruotsissa

Peninkulmaa käytetään Ruotsissa yleisesti puhekielessä. Esimerkiksi moottoriajoneuvojen polttoaineenkulutus ja kilometrimäärä ilmoitetaan lähes poikkeuksetta peninkulmina. Siten ”4&nbsp;900&nbsp;mil” ajetulla autolla on ajettu 49&nbsp;000&nbsp;km. Ruotsissa polttoaineenkulutus peninkulmaa kohden, *”milkostnad”*, ja kilometrikorvaus, *”milersättning”*, esiintyvät termeinä jopa lainsäädännössä. Tiomila on suunnistuskilpailu, jossa on 10 osuutta (tio-), joista jokainen noin 10&nbsp;km (-mil-).

EU-direktiivi 80/181/ETY, niin sanottu ”mittayksikködirektiivi”, määrää että vuoden 2009 loppuun mennessä jäsenmaiden tulee luopua, tietyille vanhoille jäsenmaille myönnetyin poikkeuksin, SI-järjestelmään kuulumattomista kansallisista mittayksiköistä virallisissa yhteyksissä, mainonnassa, kaupankäynnissä ja niin edelleen.

## Sanan etymologia

Peninkulma liittyy koiraan. Sanan alkuosana on vanha koiran nimitys *peni*. Sanan loppu vaihtelee murteittain: *kulma*, *kuorma*, *kuulema*, *kuuluma.*

On arveltu, että sana on alkuaan ollut *peninkuulema*. Se on tarkoittanut matkaa, jonka päähän koiran haukunta kuuluu. Kuorma-loppuiset *peni*(*n*)*kuorma* ja *pelikuorma* ovat luultavasti *peninkuuleman* äänteellisiä muunnoksia. Toinen mahdollisuus on, että ne ovat alkuaan tarkoittaneet matkaa, jonka koira jaksaa levähtämättä vetää kuormaansa.

## Katso myös
* Meripeninkulma
* Vanhat suomalaiset mittayksiköt

## Lähteet
Pastori Pohjalainen & Defiers

**The Defiers / Pastori Pohjalainen & Defiers** on Vilppulassa 1970-luvulla toiminut suomalainen rockyhtye.

The Defiers perustettiin Haapamäellä 1966. Perustajajäseniä ovat Keijo Koski (soolokitara), Hannu Koskela (komppikitara), Antero Stenlund (bassokitara), Atso Kyrönviita (rummut) ja Matti Somero (laulu). Nimi The Defiers periytyi  Kosken ja Pertti Hannulan lyseokavereineen muodostamasta aiemmasta kokoonpanosta, joka ei keikkaillut.

Kyrönviidan siirryttyä pian erääseen tanssibändiin Defiersin rumpaliksi otettiin Jussi-Pekka Pohjalainen, myöhemmin ottanut itselleen taiteilijanimen "pastori". Antero Stenlundin lähdettyä armeijaan bassoon tarttui Hannu Koskela, ja komppikitaristiksi otettiin Eero Peltonen. Opiskelemaan lähteneen Matti Someron tilalle laulusolistiksi tuli Tampereen Popteatterissa esiintynyt Pekka Pajula, joka laulaa myös yhtyeen albumilla.

1970-luvun taitteessa yhtyeessä oli jäsenenä amerikkalainen Mike Varness, joka tuli Ruotsin kautta Suomeen. Varness, oikealta nimeltään John Michael, muutti vuonna 1980 Alaskan Juneau’hin ja esiintyy siellä nimellä Juneau John. Yhtyeen laulusolistina toimi 1970-luvun alkuvuosina hetken aikaa myös Raija Alenius.

Yhtye keikkaili ahkerasti läpi 1970-luvun tehden noin 1&nbsp;200 esiintymistä 1970–1980. Defiersin esiintymiset olivat rajuja ja huumorin sävyttämiä.

The Defiers teki vuonna 1971 helmikuussa, yhteisen kahden viikon Suomen-kiertueen englantilaisen The Renegades -yhtyeen kanssa. Muita englantilaisyhtyeitä, joiden kanssa Defiers esiintyi olivat Gravy Train, Hector ja The Third World War.  Defiers myös säesti monia sen ajan suomalaissolisteja kuten Danny, Markku Aro, Lea Laven, Taiska, Arto Sotavalta, Seppo Hanski ja Anita Hirvonen.

The Defiers on esiintynyt satunnaisesti myös 2000-luvulla.

## Diskografia

* *[[Pastori Pohjalainen & Defiers (albumi)|Pastori Pohjalainen & Defiers]]* (EMI 1974, cd-painos Rocket Records 2011)

## Lähteet
TsSKA Sofia

**PFK TsSKA** on Bulgarian pääkaupungissa Sofiassa kotipaikkaansa pitävä Bulgarian armeijan keskusurheiluseuran jalkapallojoukkue.

Seura on perustettu 5. toukokuuta 1948 nimellä *Septemvri pri TsDV* (Септември при ЦДВ). Historiansa aikana se on tunnettu myös nimillä *Narodna Voiska* (Народна Войска), *TsDNV* (ЦДНВ), *TsDNA*(ЦДНА), *TsSKA Tšerveno zname* (ЦСКА Червено знаме), *TsSKA Septemvrijsko zname* (ЦСКА Септемврийско знаме) ja *TsFKA Sredets* (ЦФКА Средец). Nykyinen nimi vakiintui käyttöön vuonna 1962.

TsSKA on voittanut Bulgarian mestaruuden ennätykselliset 31 kertaa, ja Bulgarian Cupin 13 kertaa. Se on myös kansainvälisesti menestynein bulgarialaisjoukkue.

## Saavutukset
* **Bulgarian mestaruudet: 31** 
**1948, 1951, 1952, 1954, 1955, 1956, 1957, 1958, 1959, 1960, 1961, 1962, 1966, 1969, 1971, 1972, 1973, 1975, 1976, 1980, 1981, 1982, 1983, 1987, 1989, 1990, 1992, 1997, 2003, 2005, 2008
* **Bulgarian Cup -voitot: 13** 
** 1981, 1983, 1985, 1987, 1988, 1989, 1993, 1997, 1999, 2006, 2011, 2016, 2021
* **Neuvostoarmeijan Cup -voitot: 13**
** 1951, 1954, 1955, 1961, 1965, 1969, 1972, 1973, 1974, 1985, 1986, 1989, 1990
* **Bulgarian Supercup: 4**
** 1989, 2006, 2008, 2011

## Tunnettuja pelaajia
* Dimităr Berbatov
* Altin Haxhi
* Trifon Ivanov
* Dimităr Jakimov
* Ivan Petkov Kolev
* Emil Kostadinov
* Jordan Letškov
* Manol Manolov
* Dimităr Penev
* Ljuboslav Penev
* Stilijan Petrov
* Martin Petrov
* Hristo Stoitškov

## Lähteet

## Aiheesta muualla

*Virallinen sivu
Amulet (yhtye)

**Amulet** on lahtelainen suomen- ja englanninkielistä rockia soittava yhtye, joka oli suosituimmillaan 1970-luvun puolivälissä. Sen perustivat Pekka (laulu, rummut) ja Pertti Sormunen (basso, laulu) vuonna 1968, jolloin julkaistiin Microvoxin studiossa äänitetty ensisingle. Alkuaikojen kokoonpanoon kuuluivat myös Hannu Helminen (kitara, myöhemmin hänen tilalleen tuli Heikki Hiiri) ja Wallu Heinomaa (laulu, kitara). Yhtyeen tunnetuin kappale on kotikaupungille omistettu ”Suomen Chicago” (vuodelta 1976).

Amulet keikkaili 2000-luvulla satunnaisesti kokoonpanolla Heinomaa, Hiiri, Helminen sekä Pekka ja Pertti Sormunen. Bändin keulahahmo Pekka Sormunen kuoli syyskuussa 2010.

## Julkaisut
* *[[Caddy by Amulet]]* (1976)
* *[[Play It!]]* (1977)
* *[[Monet joet ylitän]]* (1988)

## Lähteet
Aleksandre Qazbegi

**Aleksandre Qazbegi** (; s. 1848, Stepantsminda, k. 1893) oli georgialainen kirjailija. Hän keskittyi tuotannossaan maan vuoristolaisten elämän kuvaukseen. Hän käänsi myös eurooppalaista kirjallisuutta georgiaksi. 

Qazbegi syntyi Pohjois-Georgian vuoristoalueella historialliseen Khevin maakuntaan ja monet hänen teoksensa käsittelivätkin maan vuoristolaisten elämää, tapoja ja heidän kokemaansa sortoa. Qazbegi julkaisi ensimmäiset teoksensa muutettuaan synnyinseudultaan Tbilisiin vuonna 1879. Hän aloitti tällöin myös työskentelyn *[[Droeba]]*-sanomalehdelle. Hänen vuonna 1881 julkaistu romaaninsa *Elgudža* aiheutti skandaalin ja kiellettiin, sillä se kuvasi vuoristolaisia ja heidän tsaarinvallan vastaista kamppailuaan positiivisesti. Se saavutti kuitenkin suuren suosion. *Elgudžaa* seurasivat muun muassa teokset *Eliso* (1882), *Mamismkvleli* (1882), *Tsiko* (1883) ja *Khevisberi Gotša* (1884).

Qazbegin synnyinkaupungissa Stepantsmindassa on hänen kotimuseonsa ja hänelle omistettu monumentti.

## Lähteet

## Aiheesta muualla
Höyryolut

**Höyryolut** tai **kalifornialainen höyryolut** voidaan määritellä oluttyypiksi, jossa olut on valmistettu pohjahiivalla käyttämällä niitä pintahiivoille tyypillisissä korkeammissa lämpötiloissa. Käsitteellä on kaksi toisistaan poikkeavaa, mutta läheistä merkitystä:

* historiallisesti höyryolut - *steam beer* - tarkoittaa Yhdysvaltojen länsirannikolla 1800-luvun puolivälistä 1900-luvun puoliväliin asti valmistettua halpaa ja heikkolaatuista olutta, jota tehtiin panemalla olutta pohjahiivalla (lager) käyttämättä normaalisti siinä käytettävää jäähdytystä. Jäähdytys puuttui, koska jäätä tai kylmää vettä ei ollut saatavilla.
* nykyaikainen höyryolut, joka tunnetaan nimellä **California common**, on tyyli, jolle Anchor Brewing Company on rekisteröinyt tavaramerkin Steam beer vuonna 1981. Anchor Steam Beer on maailmanlaajuinen klassikko, koska se edustaa ainoaa Yhdysvalloissa kehittynyttä oluttyyliä.

Anchor Steam beerin lisäksi kaupallisia California common -oluita ovat mm. Southampton West Coast Steam Beer, Old Dominion Victory Amber ja Flying Dog Old Scratch Amber Lager.

## Lähteet

## Aiheesta muualla

*  BJCP:n määrittely California common -oluttyylille
Lohkovaalitapa

**Lohkovaalitapa** on vaalitapa, jossa äänestäjät valitsevat valmiista kokonaisista ehdokaslistoista, jotka kukin puolue on laatinut etukäteen. Jokaisella äänestäjällä on yksi ääni, jonka hän antaa jollekin ehdokaslistalle. Eniten ääniä saanut lohko valitaan kokonaisuudessaan täyttämään kaikki paikat.

Lohkovaalitavan eduksi nähdään toimivien ja ammattitaidoiltaan kyvykkäiden johtokuntien sekä ryhmien muodostusmahdollisuus, joilla on henkilökemian yms. vuoksi keskenään laajat yhteistyömahdollisuudet, kun ehdokkaiden arviointiprosessi on siirtynyt vaalitilanteesta ehdokaslistan muodostamiseen. Näin helpommin saavutetaan tilanne, missä johtokuntien ja hallitusten jäsenet ovat edustamassa kykyjään ja osaamistaan eivätkä ole sidosryhmiensä tahdon eikä omaisuuden edustajia. Lohkovaalitapaa käytetään maailmalla paljon pankki- ja vakuutusalan johtokuntien valintatapana, mutta se on myös kansainvälisesti vihreän liikkeen ja vaihtoehtoliikkeiden ryhmittymissä laajasti käytössä.

## Lähteet
Kannisto (Kerava)

**Kannisto** on asuinalue Savion kaupunginosassa Keravan keskustan eteläpuolella. Pohjoisessa se rajoittuu Keravantiehen ja Sompioon, idässä päärataan ja Alikeravaan, etelässä Savioon ja lännessä Tuusulaan.  

Kannisto koostuu pääosin rakennetusta pientaloalueista lukuun ottamatta Kannistonkadun pohjoispuolella olevaa kerrostaloista koostuvaa aluetta. Kanniston halki Saviontieltä Marttilankadulle Saviolle kulkee paikallinen kokoojakatu Kannistonkatu, jota pitkin kulkee Helsingin seudun liikenteen linja-autoja.

Ympäristö on vehreää ja alueella on runsaasti jalankulun ja pyöräilyn väyliä, kuten Saviontaival joka toimii pohjoisen ja eteläläisen Keravan jalankulun ja pyöräilyn pääreittinä. Saviontaipaleelle on suunniteltu myös yksisuuntaisia pyöräkaistoja. Saviontaipaleen varrella sijaitsee myös Kannistonpuisto jossa on hiekkakenttä, koripallokenttä sekä aidattu leikkipuisto.  

## Palvelut
Kanniston palvelut koostuvat ympäri vuorokauden palvelevasta Alepa-myymälästä. 

Alueella sijaitsee Keravan ainoa ruotsinkielinen alakoulu ja kaksi päiväkotia.  

Kannistonkadulla sijaitsee huoltoasema johon sisältyy myymälä, kahvio, ravintola sekä Veikkauspiste.

## Lähteet
Katie Melua

**Ketevan ”Katie” Melua** (; s. 16. syyskuuta 1984 Kutaisi, Georgian SNT, Neuvostoliitto) on georgialaissyntyinen, nykyään brittiläinen laulaja ja muusikko. Hänen ensimmäinen albuminsa *[[Call Off the Search]]* julkaistiin vuonna 2003 ja se nousi Britanniassa listakärkeen. Sitä seurasivat albumi *[[Piece by Piece (Katie Meluan albumi)|Piece by Piece]]* syyskuussa 2005 ja *[[Pictures (albumi)|Pictures]]* lokakuussa 2007.

Ketevan Melua syntyi Georgiassa vuonna 1984 ja vietti lapsuutensa Tbilisissä. Hänen perheensä muutti Belfastiin, josta hänen sydänkirurgi-isänsä oli saanut työpaikan, kun hän oli kahdeksanvuotias. Myöhemmin perhe siirtyi Lontooseen, jossa Melua aloitti opiskelut BRIT Schoolissa. Siellä hän tapasi tuottaja ja säveltäjä Mike Battin, jonka pienellä levymerkillä Dramatico hän julkaisi ensimmäisen albuminsa 19-vuotiaana. Albumi nousi listakärkeen sen jälkeen, kun Melua esiintyi televisio-ohjelmassa The Royal Variety Show. Hän sai Britannian kansalaisuuden vuonna 2005.

## Diskografia
### Albumit

* 
* 
* 
* 
* 
* 
* 
* 
* 

### Singlet

*Call Off the Search*:
* ”The Closest Thing to Crazy” (2003)
* ”Call Off the Search” (2004)
* ”Crawling Up a Hill” (2004)
*Piece by Piece*:
* ”Nine Million Bicycles” (2005)
*The House*:
* ”The Flood” (2010)

## Lähteet

## Aiheesta muualla

* Katie Meluan internetsivut
Kontra

**Kontra** oli 1970-luvun lopulla toiminut suomalainen rock-yhtye, jonka johtohahmona ja laulusolistina oli Mauri ”Moog” Konttinen. Provosoivasta lavaesiintymisestään tunnetun yhtyeen ensimmäinen single oli versio alun perin Mari Laurilan lastenlaulusta ”Aja hiljaa isi”. Yhtyeen tunnetuin kappale on vuonna 1978 julkaistu ”Jerry Cotton” (alun perin The Kinksin ”Jack the Idiot Dunce”). 2000-luvulla Kontra on esiintynyt satunnaisesti myös nimellä *Trakon*.

Kontraa edelsi Virtanen-yhtyeestä muotoutunut 'Kontravirtanen', joka julkaisi samannimisen EP:n vuonna 1977.

## Kokoonpano

Yhtyeen 1970-luvun kokoonpanoon kuuluivat:

* Moog Konttinen – laulu
* Eetu Tuominen – kitara ja laulu
* Eero ”Vaari” Peltonen – kitara ja laulu
* Jyrki K. Melartin – basso ja laulu
* Kari ”Hohdin” Holm – rummut 

Vuonna 2005 Kontra on esiintynyt kokoonpanossa:

* Moog Konttinen – laulu
* Eero Peltonen – kitara
* Raimo Lähteenmäki - kitara
* Pekka Lampinen – basso
* Asko Vikki – rummut

## Julkaisut
### Studioalbumit
* 
* 
* 

### EP
* 

### Kokoelma-albumit
* 

### Singlet
* ”Aja hiljaa isi” (1977)
* ”Jerry Cotton” (1978, uudelleenmasteroituna 2003)
* ”Olen Batman?” (1979)
* ”Autolla Kanarian saarille” (1980)
* ”Åland” (1980)

### Kokoelmilla
* 

## Aiheesta muualla
* Kontra Moog Konttisen kotisivuilla.
* 
* Kontravirtanen väänteli vanhoja hittejä vinosti virnuillen. Ylen Elävä arkisto.